
"الرمضاني" يكشف المستور : "سعد المجرد" مدمن مخدرات وكان خاصو صحاب ديال بصح


أخبارنا المغربية : عبدالاله بوسحابة
في تصريح مثير جدا، عقب اعتقال الفنان المغربي، سعد المجرد مرة أخرى بالديار الفرنسية، على خلفية شكاية وجهت إليه من قبل فتاة اتهمته باغتصابها، نشر الإعلامي المغربي، رضوان الرمضاني، مقدم برنامج " قفص الاتهام " بإذاعة " ميد راديو " تدوينة قال فيها : " بشوية ديال الوضوح، ماشي ضد السيد ولا تهجما عليه ولا حيت ملي كطيح البقرة كيكثرو الجناوا، سعد لمجرد، واخا مازال ما بانش سبب التوقيف ديالو، كان محتاج اللي يوقف معاه ويعاونو يبعد من المخدرات... سعد ماكانش محتاج، كل ما خرّج أغنية، للنكافات اللي يقولو ليه برافو وااااو انت معلم، وما كانش محتاج للفنانين والفنانات يديرو معاه المجاملات بفيديوهات فإنستغرام... سعد كان محتاج لأصدقاء ديال بصح، اللي ينصحوه ويقولو ليه بعد من هاد البلا حيت غادي تخرج على راسك، وها هو خرج على راسو... سعد شاب ناجح، واللي وصل ليه ماشي ساهل توصلو حتى فالحلم، ولكن ما لقاش اللي يأطرو، وما لقاش اللي يقوليه: سعد بعّد من الزبل، سعد دير عقلك، سعد راك غادي للهاوية… ".
 
وأضاف ذات المتحدث : " سعد لمجرد مدمن، وكلشي عارفها، وحتى واحد ما كيقدر يقولها... كاين شبه تواطؤ فالوسط الفني... ولكن اللي سمع غاني (اللي دوز تجربة أسوأ مع الإدمان) غادي يفهم... ما غاديش نقول الله يفك حبسك يا سعد (القانون قانون واللي دار الذنب يستاهل العقوبة)، ولكن غادي نقوليه الله يشافيك، خاصك تعرف باللي راك مريض (ماشي استعمال قدحي لكلمة مريض) والناس اللي كيشوفوك غادي للدمار وجالسين يشجعو فيك زايدين كيغرقو فيك...المأساة هي أنه فهاد الشي كامل الواليدين اللي كيدفعو الثمن ديال... كملو من راسكم…".